
INVITAȚIE DE PARTICIPARE
Nr. 9663/22.09.2023

[bookmark: _Hlk100050298]SECȚIUNEA A: INFORMAȚII GENERALE
SECȚIUNEA B: FORMULARE
SECȚIUNEA C: PROPUNERE PRIVIND CLAUZELE CONTRACTUALE
[bookmark: _Hlk146193640]SECȚIUNEA D: CAIET DE SARCINI

Notă:  ADMINISTRAȚIA MUNICIPALĂ PENTRU CONSOLIDAREA CLĂDIRILOR CU RISC SEISMIC vă invită să participați la atribuirea contractului/contractelor de închiriere imobile (spațiu/spații cu destinația de locuință) necesare relocării persoanelor din imobilul situat în strada Boteanu, nr. 3A -3B.
În acest sens a fost postat în catalogul electronic SEAP, la secțiunea Publicitate-Anunțuri, anunțul nr. . ADV1385849/ 22.09.2023 și documentația aferentă.
În vederea elaborării ofertei, vă invităm să vizualizați și anunțul de publicitate.  


SECȚIUNEA A: INFORMAȚII GENERALE


1. Autoritatea contractantă: ADMINISTRAȚIA MUNICIPALĂ PENTRU CONSOLIDAREA CLĂDIRILOR CU RISC SEISMIC, cu sediul în București, Bd. Regina Elisabeta nr. 47, sector 5, cod poștal 050013 și punct de lucru în București, punct de lucru: Calea Vitan nr. 6-6A, Sector 3, București, telefon 021.95.29, e-mail office@amccrs-pmb.ro, cod fiscal 37047959.
2. Obiectul contractului: Servicii de închiriere imobile (spațiu/spații cu destinația de locuință) necesare relocării persoanelor din imobilul situat în strada Boteanu, nr. 3A -3B.
Estimarea necesarului de locuințe cu destinația de locuință de necesitate a Autorității Contractante pentru locatari/proprietari este în număr de 31 unități defalcate după cum urmează:
-	Grup Tip garsonieră/studio 7 unități cu 1 cameră;
-	Grup Tip apartament cu 2 camere 12 unități cu 2 camere;
-	Grup Tip apartament cu 3 camere 11 unități cu 3 camere;
-	Grup Tip apartament cu 4 camere 1 Unitate cu patru camere
[bookmark: _Hlk132726846]3. Durata prestării serviciilor: 24 de luni cu posibilitatea de prelungire, prin act adițional, până la finalizarea lucrărilor de consolidare pentru imobilul situat în strada Boteanu, nr. 3A -3B. 
4. Valoarea totală estimată fără TVA: 2.017.423,44 lei/24 luni.
Valoarea totală estimată este compusă după cum urmează: 
[bookmark: _Hlk146182081]Preț estimat  unitar  lei/ lună fără TVA: 
Unitate cu o cameră: 1.878,58 lei/ lună 
Unitate cu două camere : 2.671,21 lei/ lună 
Unitate cu trei camere: 3.124,82 lei/ lună 
Unitate cu patru camere: 4.481,71 lei/ lună 
Preț estimat total / lună fara TVA:
Grup Tip garsonieră/studio 7 unități cu 1 cameră;
7 x 1.878,58 lei/ lună = 13.150,06 lei/ lună 
Grup Tip apartament cu 2 camere 12 unități cu 2 camere;
12 x 2.671,21 lei/ lună = 32.054,52 lei/ lună 
Grup Tip apartament cu 3 camere 11 unități cu 3 camere;
11 x 3.124,82 lei/ lună = 34.373,02 lei/ lună 
Grup Tip apartament cu 4 camere 1 Unitate cu patru camere: 4.481,71 lei/ lună 
Total estimat lei/ lună fără TVA : 
13.150,06 lei + 32.054,52 lei + 34.373,02 lei + 4.481,71 lei = 84.059,31 lei/lună
Până pe 31.12.2023 –84.059,31 lei / lună X 3 luni = 252.177,93  lei
[bookmark: _Hlk146181441]Până în Octombrie 2025 – 84.059,31 lei/ lună x 24 luni = 2.017.423,44 lei
5. Sursa de finanțare: Buget propriu aprobat prin HCGMB nr. 309/30.08.2023.
6. Cod CPV: 70310000-7– Servicii de închiriere sau de vânzare de imobile (Rev.2)
[bookmark: _Hlk132727163]7. Modalitate de achiziție: Selecție de oferte în baza Normei Interne pentru atribuirea contractelor având ca obiect închirierea de imobile (spațiu/spații cu destinația de locuință) necesare relocării persoanelor ale căror locuințe urmează a fi consolidate, aprobată de Directorul executiv al Administrației Municipale pentru Consolidarea Clădirilor cu Risc Seismic nr. 7844/07.08.2023, cu modificările și completările ulterioare.
8. Legislație aplicabilă: Articolul 29 alin. (1) lit. a) din Legea nr. 98/2016 privind Achizițiile Publice, cu modificările și completările ulterioare.
9. Criteriul de atribuire - ,,prețul cel mai scăzut" conform Cap. III. Derularea procedurii de închiriere, art. 12 alin. (2) din  Norma Internă pentru atribuirea contractelor având ca obiect închirierea de imobile (spațiu/spații cu destinația de locuință) necesare relocării persoanelor ale căror locuințe urmează a fi consolidate.
10.  Perioada de valabilitate a ofertei : 30 zile
11. Condiții de plată: conform propunere clauze contractuale și caiet de sarcini.
12. Modul de prezentare a propunerii tehnice:
Ofertarea se va face în concordanță cu specificațiile din ”Caietul de sarcini nr. 9558/20.09.2023” care se regăsește în cadrul documentației.
Oferta trebuie să respecte în totalitate condițiile, cerințele și termenele specificate în Caietul de sarcini nr. 9558/20.09.2023 și în invitația de participare care se regăsesc în cadrul documentației;
Pentru întocmirea ofertei tehnice, ofertanții vor utiliza ”Formular de ofertă tehnică – Anexa nr. 1” care se regăsește în cadrul documentației.
14. Modul de prezentare a propunerii financiare:
[bookmark: _Hlk124932404][bookmark: _Hlk124841091]Propunerea financiară se va exprima în lei fără TVA, cu două zecimale. Ofertanții vor completa Formular de ofertă financiară - Anexa nr.2.
Ofertanții au dreptul să depună oferte pentru unul sau mai multe grupuri de unități locative. Autoritatea contractantă va încheia un contract pentru fiecare grup locativ. În situația în care un ofertant prezintă ofertă care va satisface tot necesarul de grupuri locative, iar în urma aplicării criteriului de atribuire are prețul cel mai scăzut, autoritatea contractantă va încheia un contract pentru toate grupurile locative.
În cazul în care două sau mai multe oferte sunt situate pe primul loc (egale ca ofertă financiară pentru același grup de unități locative) Autoritatea Contractantă solicită ofertanților o nouă propunere financiară, iar contractul/contractele va/vor fi încheiat/încheiate cu ofertantul/ofertanții a cărui/căror nouă propunere financiară are prețul cel mai scăzut. 

15.Modul de prezentare a ofertei și termenul limită de transmitere a ofertei :
Oferta, însoțită de toate documentele, se va transmite la adresele de e-mail office@amccrs-pmb.ro și ana.rizea@amccrs-pmb.ro  până în data limită de depunere oferte 29.09.2023, ora 16:00, indicând la subiectul mesajului ”Oferta af. ADV  nr….”.

17.Informații suplimentare:
Limba în care se redactează oferta: limba română. Clauzele contractuale pot fi negociate cu respectarea clauzelor minime stabilite prin proiect de contract - clauze contractuale minim obligatorii,  parte a documentației de atribuire. În situaţia în care ofertantul declarat câştigător nu semnează contractul, Autoritatea contractantă va invita pe rând, în vederea contractării, ofertanţii declaraţi admişi în ordinea clasamentului stabilit ca urmare aplicării criteriului de atribuire.
18. Perioada de valabilitate ofertă: 30 zile de la data limitată de depunere al ofertelor.
19. Solicitari de clarificari până la termenul limită de depunere oferte
Numărul de zile până la care se pot solicita clarificări înainte de data limită de depunere oferte: 3 zile lucrătoare;
Termenul limită de răspuns al autorității contractante la solicitările de clarificare: cu cel puțin o (1) zi lucrătoare înainte de termenul limită de depunere al ofertelor;
20. Căi de atac. Procedura prealabilă. Litigii 
Orice ofertant care se consideră vătămat într-un drept al său ori într-un interes legitim ca urmare a comunicării rezultatului procedurii de atribuire va solicita Autorităţii contractante revocarea sau modificarea actului sau a deciziei, prin intermediul unei contestaţii administrative formulată în cel mult 3 zile lucrătoare de la data comunicării acestuia/acesteia. 

				






SECȚIUNEA B: FORMULARE	


ANEXA nr. 1 
Denumire Ofertant……………………….
Nr. Înregistrare……………./…………….

Formular de ofertă tehnică


	NR.
CRT.
	CERINȚA SOLICITATĂ DE AUTORITATEA CONTRACTANTĂ
	MOD DE ÎNDEPLINIRE CERINȚĂ DE CĂTRE OFERTANT

	1.
	Denumire ofertant, nr. telefon și adresa de mail
	

	2.
	Să nu facă obiectul unui litigiu
	Da face / nu face

	3.
	Să nu fie sub sechestru
	Sub sechestru / fără sechestru

	4.
	Ofertantul să facă dovada că deține în proprietate imobilul / unitățile locative propus
	Deține în proprietate ( se vor prezenta documentele de proprietate în copielegalizată de notar) / Nu deține ăn proprietate

	5.
	Suprafața utilă / unitate locativă /  conform Legii 114/1996
	Respectă / Nu respectă

	6.
	GrupTip garsonieră/studio - locuință formată dintr-o cameră care îndeplinește criteriile din Legea nr.114/1996, cu modificările și completările ulterioare – 7 unități; 
GrupTip apartament cu 2 camere - locuință formată din 2 camere care îndeplinește criteriile din Legea nr.114/1996, cu modificările și completările ulterioare – 12 unități; 
GrupTip apartament cu 3 camere - locuință formată din 3 camere care îndeplinește criteriile din Legea nr.114/1996, cu modificările și completările ulterioare sau locuință formată dintr-o unitate locativă de Tip apartament cu 2 camere și o unitate locativă Tip garsonieră/studio, după caz 11 unități; 
GrupTip apartament cu 4 camere - locuință formată din 4 camere care îndeplinește criteriile din Legea nr.114/1996, cu modificările și completările ulterioare sau locuință formată din 2 unități locative – Tip apartament cu 2 camere, după ca – o unitate / 2 unități cu 2 camerez;

	Se va menționa disponibilitatea pe Grupuri de unități locative

	7.
	Imobil dotat cu centrală proprie ( centrală termică )
	Da / Nu

	8.
	Imobil racordat la rețeaua de apă și canalizare
	Da/ Nu

	9.
	Vizionarea imobilului propus în ofertă de către comisia de evaluare , conform stabilirii de comun acord cu ofertantul asupra zilei și orei
	Da / Nu

	10.
	Perioada de contractare – 24 de luni , cu posibilitate de prelungire prin act adițional până la terminarea consolidării imobilului din str. Boteanu 3A – 3B
	Da / Nu

	11.
	Plata chiriei se va face lunar
	Da / Nu

	12.
	Unitatile locative  trebuie sa fie disponibile pentru mutare în luna Octombrie 2023.
	Da / Nu

	13.
	Valoarea chiriei lunare se va oferta în euro / lună , iar această valoare va rămâne neschimbată pe toată durata contractului
	Se va preciza valoarea chiriei în euro / lună fără T.V.A, iar plata chiriei se va efectua în lei , la cursul BNR a ultimei zile lucrătoare din lună
Da / Nu

	14.
	Perioada de timp în care oferta trebuie să fie valabilă
	30 zile calendaristice






	
	ANEXA nr. 2
	

	
	
	

	
	
	

	
	DENUMIRE OFERTANT 
	

	
	Nr. înregistrare......................./.............................
	

	
	
	

	
	
	

	
	
	

	
	Formular de ofertă financiară
	

	
	
	

	
	
	

	
	 
	Preț fără T.V.A/ Grup/ lună (pret unitar x  nr unitati)

	
	Grup Tip garsonieră/studio - 7 Unități
	 

	
	Grup Tip apartament cu 2 camere - 12 Unități
	 

	
	Grup Tip apartament cu 3 camere  - 11 Unități
	 

	
	Grup Tip apartament cu 4 camere  - 1 Unitate/ 2 Unități cu 2 camere
	 

	
	Preț TOTAL fără TVA 
	 

	
	
	

	
	
	

	
	
	

	
	
	





SECȚIUNEA C: PROPUNERE PRIVIND CLAUZELE CONTRACTUALE


[bookmark: _Hlk146197004]	


PROIECT DE CONTRACT - CLAUZE CONTRACTUALE MINIM OBLIGATORII



Având în vedere:
- art.29 din Legea nr.98/2016 privind achiziţiile publice, cu modificările și completările ulterioare;
- Norma internă pentru atribuirea contractelor având ca obiect închirierea de imobile (spațiu/spații cu destinația de locuință) necesare relocării persoanelor ale căror locuințe urmează a fi consolidate, nr.7844/07.08.2023, modificată și completată;
- art.1777- art.1823 din  Cod civil, republicat cu modificările şi completările ulterioare.

Prezentele clauze contractuale reprezintă prevederi minim obligatorii care se pot completa în urma negocierii dintre părți: 

I. PĂRŢILE CONTRACTANTE

1.1. ADMINISTRAȚIA MUNICIPALĂ PENTRU CONSOLIDARE CLĂDIRILOR CU RISC SEISMIC, cu sediul în localitatea......................................, str. ............................................, nr. ......................, reprezentată legal de ..........................................., cu funcţia de ....................................., telefon/fax........................ cod fiscal .................. cont bancar nr. ..........................................................., deschis la Trezoreria Sect ........................... în calitate de AUTORITATE CONTRACTANTĂ, pe de o parte, şi 

1.2 S.C./P.F.A./Î.I/PF etc  ....................................................................................... cu sediul social în ............................., str. ...................... nr. ......, bloc......, scara .........., etaj ....., apartament......., judeţ/sector ..............., înregistrată la Oficiul Registrului Comerţului ....................., sub nr. ................... din ......................, CUI/cod fiscal nr. .................... din ................, având contul nr. ................., deschis la .................. reprezentată legal de ................................, în calitate de PROPRIETAR, pe de altă parte, au convenit să încheie prezentul contract de locaţiune.

II. OBIECTUL CONTRACTULUI
2.1. Închirierea unui număr de ....... unități locative, împărțite astfel ..............................,  având destinația de locuință situate în str. ....................... nr. ................. identificate conform Anexei 1 care face parte integrantă din prezentul contract. 
2.2. Proprietarul/proprietarii  deţine/dețin  în proprietate unitatile locative situate în Bucureşti, ................, 
2.3. Predarea - primirea unităților locative se va consemna într-un proces verbal, Anexa 2 la contract, care va fi încheiat, datat, semnat de către părţile contractante, menţionându-se totodată starea tehnică/fizică a bunului, dotările şi utilităţile de care Autoritate Contractantă beneficiază, din momentul predării - primirii. 
2.4. Autoritatea contractantă se obligă să folosească unitățile locative închiriate ca locuințe de necesitate pentru persoanele relocate din imobilul situat în str. Boteanu nr.3A-3B, sector 1, imobil supus lucrărilor de consolidare. Destinaţia acestora nu poate fi schimbată.
2.5. Sub condiţia îndeplinirii de către Autoritatea contractantă a obligaţiilor sale din prezentul Contract, aceasta are dreptul la folosinţa liniştită şi utilă a imobilului/spațiului, în condiţiile prevăzute în prezentul Contract de închiriere.
	
III. PREŢUL CONTRACTULUI ŞI MODALITĂŢILE DE PLATĂ

3.1. Prin prezentul contract Autoritatea contractantă se obligă să plătescă Proprietarului, de la momentul predării în folosință efectivă a unităților locative, o chirie totală/lunara în sumă de ......euro pentru unitățile locative închiriate, la cursul valutar BNR din ultima zi a lunii pentru care se efectuează plata,  conform propunerii financiare, Anexa 3 la prezentul contract. 
3.2. Autoritatea contractantă va efectua plata chiriei, lunar, in baza facturii fiscale, in contul deschis la Trezorerie al Proprietarului, în termen de 30 zile calendaristice de la emiterea  si transmiterea acesteia către autoritate.
3.3. Pe întreaga perioadă a contractului de închiriere preţul chiriei nu va putea fi majorat sau indexat.
3.4. Prețul contractului poate fi modificat în situația în care intervin modificări legislative referitoare la cota TVA.



4. DURATA CONTRACTULUI
4.1. (1) Unitatile locative sunt închiriate în temeiul prezentului contract începând cu data semnarii acestuia de către ultima dintre părți pentru o perioada de 24 de luni cu posibilitatea de prelungire, prin act adițional, până la finalizarea lucrărilor de consolidare pentru imobilul din str. Boteanu nr.3A-3B, sector 1 și revenirea persoanelor relocate în imobilul consolidat.
     (2) Anterior expirării duratei închirierii, părţile vor încheia un act adițional privind prelungirea duratei contractului în aceiași termeni și condiții. 
(3) Cu cel puţin 5 (cinci) zile înainte de încetarea contractului, Autoritatea contractantă și Proprietarul se vor întâlni pentru a stabili condiţiile de restituire a unităților locative şi pentru a stinge eventuale datorii.

5. OBLIGAŢIILE ȘI DREPTURILE PĂRŢILOR

5. 1. Obligaţiile și Drepturile PROPRIETARULUI sunt următoarele:
a) să încheie procesul verbal de predare-primire a unităților locative așa cum descrise la cap.II. Pct. 2.1.-2.2. din contract;  
b)  să asigure folosinţa liniştită şi utilă a obiectului închirierii pe toată durata contractului, respectiv să îl menţină în bună stare de utilizare şi să garanteze Autorității contractante folosinţa liniştită şi utilă a bunului; 
c) să execute la timp, în bune condiţii şi pe cheltuiala sa, lucrările de întreţinere, reparaţii sau înlocuire a elementelor de construcţii şi instalaţii deteriorate, care revin în sarcina sa potrivit legii;
d) să dețină toate avizele şi autorizaţiile prevăzute de lege şi normele în vigoare (aviz PSI, ISCIR, aviz de evacuare ape uzate, etc, după caz) necesare folosinței în bune condiții ale unităților locative care fac obiectul contractului, garantând funcţionarea în deplină siguranţă a instalaţiilor;
e) să plătească taxele, impozitele şi orice alte sarcini de natură fiscală datorate conform dispozițiilor legale în vigoare;
f) în cazul în care folosinţa liniştită şi utilă a unităților locative devine imposibilă ca urmare a unui eveniment care afectează în mod semnificativ folosinţa acestora şi care împiedică  Autoritatea contractantă să folosească unitățile locative şi acest eveniment este cauzat din vina exclusivă a Proprietarului, acesta din urmă va iniţia în decurs de cinci (5) zile calendaristice demersurile necesare în vederea remedierii situaţiei, termen calculat de la data primirii unei notificări scrise în acest sens din partea Autorității contractante;
g) în situaţia vânzării către un terţ, Proprietarul are obligaţia de a transmite către terțul-cumpărător al unităților locative toate obligaţiile din prezentul Contract;
h) proprietarul va încheia și va menţine pe toată durata închirierii poliţa de asigurare obligatorie (PAD);
	i) să răspundă pentru evicţiune şi viciile ascunse ale unităților locative şi instalaţiilor aferente care nu au putut fi cunoscute de Autoritatea contractantă în momentul încheierii contractului şi care fac imposibilă folosinţa parțială sau totală a bunului închiriat;
j) la cererea Autorității contractante, Proprietarul va pune la dispoziţia acesteia copii ale poliţelor de asigurare încheiate şi îl va informa cu privire la plata primei de asigurare curente;


k) să declare şi să garanteze Autorității contractante că în momentul semnării contractului nu există nici un fel de litigiu aflat pe rolul instanţelor de judecată sau arbitrale cu privire la unitățile locative ce fac obiectul prezentului contract, care să pericliteze derularea contractului de închiriere;
l) să menţină spaţiul închiriat în stare de a servi la întrebuinţarea pentru care a fost închiriat, conform normelor legale în vigoare în România pentru clădiri cu destinația de locuințe şi în condiţiile Caietului de sarcini;
m) să asigure următoarele servicii:
· utilitățile necesare unităților locative;
· reparația unităților locative;
· salubritatea; 
· întreținerea și îngrijirea părților comune, inclusiv a căilor de acces.
n) Să efectueze pe cheltuiala sa reparaţiile cauzate de apariţia vreunui caz de forţă majoră 
o) are dreptul să verifice starea unităților locative în baza unei notificări transmisă cu 10 zile lucrătoare înainte de data stabilită pentru vizită prin care Proprietarul comunică ziua și ora (rezonabilă) a acesteia.
5. 2  Obligaţiile și Drepturile AUTORITĂȚII CONTRACTANTE sunt următoarele:
a) să plătească integral cuantumul chiriei, la termenele stabilite în contract; 
b) să respecte destinaţia unităților locative, respectiv spații de locuit; 
c) să facă demersurile ca utilizatorii să folosească şi să întreţină bunul, obiect al închirierii, ca un bun gospodar, conservând valoarea acestuia pe toată durata contractului; 
d) să facă demersurile ca utilizatorii să păstreze integritatea bunului închiriat; 
e) să nu efectueze pe durata locaţiunii nici un fel de lucrări de construcţii, investiţii, modernizări, amenajări, dotări, înlocuiri ori alte operaţiuni de acest gen, ce ar putea afecta în vreun fel funcţionalitatea sau structura de rezistenţă, aspectul arhitectural sau interiorul spaţiului închiriat, fără acordul prealabil scris al Proprietarului, precum şi fără avizele şi autorizaţiile prevăzute de lege; 
f) la încetarea şi/sau rezilierea prezentului contract, indiferent de cauză, Autoritatea contractantă se obligă să elibereze spaţiul prevăzut la pct.II.2.1. și să-l predea Proprietarului neocupat, liber de orice fel de sarcini şi/sau obligaţii, pe bază de proces verbal de predare - primire; 
g) să permită reprezentanţilor Proprietarului accesul pentru verificarea modului cum este folosit şi întreţinut obiectul închirierii. Vizita se va efectua în baza unei notificări prin care Proprietarul comunică ziua și ora (rezonabilă) a vizitei transmisă cu 10 zile lucrătoare înainte de data stabilită;
h) se obligă să ia toate măsurile ca utilizatorii unităților locative să achite cotele de întreținere aferente acestora;
i) pe lângă celelalte drepturi care decurg din prezentul contract de închiriere, pe durata închirierii Autoritatea contractantă va avea dreptul să folosească spaţiile comune strict în conformitate cu destinația acestora.
j) Autoritatea contractantă va folosi unitățile locative închiriate pentru relocarea persoanelor relocate din imobilul supus consolidării, în acest sens având dreptul de a încheia contracte de utilizare/folosință cu aceștia din urmă în care să stabilească modalitatea și condițiile de folosință a locuințelor ;
k) Autoritatea contractantă are dreptul de a nota contractul de închiriere/obligațiile în Partea a III-a a Cărții funciară.

6. MODIFICAREA  ŞI  ÎNCETAREA CONTRACTULUI
6.1. Clauzele cuprinse în prezentul contract pot fi modificate şi/sau completate prin acte adiţionale, cu acordul părţilor. 
6.2. (1) Încetarea contractului de închiriere poate avea loc în următoarele situații:
a) prin acordul scris al părților;
b) la expirarea duratei stabilite, dacă nu  fost prelungit anterior prin act adițional;
c) prin reziliere în cazul nerespectării mai mult de 3 luni consecutiv a obligaţiilor contractuale de către una dintre părți; 
d) în cazul în care interesul public o impune, prin denunţarea unilaterală de către Autoritatea contractantă fără plata vreunei despăgubiri;
e) în cazul denunţării unilaterale a Autorității contractante, cu obligaţia notificării Proprietarului cu cel puţin 60 zile calendaristice înainte de predarea obiectului închirierii; 
	(2) În cazul rezilierii contractului, efectele rezilierii se produc de la data indicată în notificarea de reziliere emisă de către aceasta, fără nicio altă formalitate şi fără intervenţia instanţelor judecătoreşti, părțile  fiind de drept în întârziere, fără formalităţi prealabile.	
(3) Rezilierea contractului nu va avea nici un efect asupra obligaţiilor deja scadente între părţile contractante. 
(4) Partea care invocă o cauză de încetare a prevederilor prezentului contract va notifica cealalta parte cu cel puţin 60 zile înainte de data la care încetarea urmează să-şi producă efectele. 
6.4. La expirarea termenului de închiriere, Autoritatea contractantă se obligă să elibereze unitățile locative în stare de funcţionare și să îl predea Proprietarului. În caz contrar, obligaţiile de plată stabilite prin contractul de închiriere, curg până la efectiva predare sau evacuare a unităților locative.	

7. RĂSPUNDEREA CONTRACTUALĂ 
7.1. În cazul neachitării de către Autoritatea contractantă a facturilor în termenul prevăzut la cap.III, aceasta are obligaţia de a plăti ca penalităţi 0,01% pentru fiecare zi de întârziere până la plata contravalorii chiriei.

7.2. În condiţiile nerespectării de către Proprietar a obligaţiilor prevăzute în contract, Autoritatea contractantă va putea să plătească chiria diminuată cu un procent de 0,01% din valoarea facturii pentru fiecare zi calendaristică de neîndeplinire a obligaţiilor asumate prin contract.
7.3. În caz de încetare a contractului din cauza Locatorului înainte de termenul stabilit de către părți, Locatorul va plăti Autorității contractante costul relocării utilizatorilor, precum și daune - interese care să acopere prejudiciul cauzat.

8. FORŢA MAJORĂ 
8. 1. Forţa majoră înlătură răspunderea contractuală, în condiţiile legii. Partea care invocă evenimentul de forţă majoră va notifica acest fapt în termen de 5 zile de la data producerii evenimentului, sub sancţiunea neluării în considerare, răspunzând de luarea tuturor măsurilor care se impun, în vederea limitării consecinţelor. Încetarea cazului de forţă majoră trebuie comunicată în termen de 5 zile. Forţa majoră se va proba prin documente eliberate de autorităţile abilitate în acest sens, în cel mult 30 de zile de la data producerii cazului de forţă majoră. 
8. 2. Prin forţa majoră se înţelege orice împrejurare externă, independentă de voinţa părţilor, absolut imprevizibilă şi insurmontabilă, apărută după intrarea în vigoare a contractului şi care împiedică în mod obiectiv şi absolut părţile să-şi execute integral sau parţial obligaţiile contractuale. Blocajul financiar, încetarea plăţilor, insolvabilitatea sau orice altă situaţie similară cu cele menţionate anterior nu constituie cazuri de forţă majoră. 

9. DOCUMENTELE CONTRACTULUI

9.1. Documentele contractului sunt cele precizate mai jos şi fac parte integrantă din prezentul contract:
            Anexa 1 – Identificarea imobilului/spațiul/spațiile/unitățile locative; 
Anexa 2 – Procesul verbal de predare primire; 
Anexa 3 – oferta; 
Anexa 4 – caietul de sarcini;
Anexa 5 – acte adiționale;
Alte documente dacă este cazul.
9.2. Orice contradicție ivită între documentele contractului se va rezolva prin aplicarea următoarei ordinii de prioritate: caietul de sarcini, identificarea imobilului/spațiul/spațiile/unitățile locative, oferta, procesul verbal de predare primire, alte documente.
9.3. Actele adiționale vor avea prioritatea documentelor pe care le modifică.
9.4. În cazul în care, pe parcursul îndeplinirii contractului, se constată faptul că anumite elemente ale ofertei sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.

X. DISPOZIŢII FINALE
10.1. Orice comunicare între părţi trebuie expediată la adresele menţionate în prezentul contract, prin modalități care să asigure confirmarea primirii.
10.2. (1) Prezentul contract, împreună cu anexele, care fac parte integrantă din cuprinsul său, reprezintă voinţa părţilor.
(2) Clauzele prezentului contract se completează cu dispoziţiile prevăzute în caietul de sarcini, prevederile Codului civil precum şi cu celelalte acte normative valabile la data executării efective a contractului. 
10.3. Limba contractului va fi limba română. 
10.4. Litigiile ivite între părţi, se vor soluţiona de către acestea pe cale amiabilă, iar în cazul în care acest lucru nu este posibil, competenţa revine instanţelor judecătoreşti de drept comun. 

Prezentul contract a fost încheiat într-un număr de ..... exemplare originale, din care ....... pentru Proprietar, și .......... pentru Autoritatea contractantă.

1. INTRODUCERE: 

În cadrul acestei proceduri de atribuire, Administrația Municipală pentru Consolidarea Clădirilor cu Risc Seismic îndeplinește rolul de Autoritate Contractantă, în cadrul achiziției de servicii de închiriere de locuințe necesare pentru relocarea proprietarilor/locatarilor din imobilul situat în strada Boteanu nr. 3A-3B supus lucrărilor de consolidare.
Caietul de sarcini face parte integrantă din documentația de atribuire și constituie ansamblul cerințelor minime și obligatorii pe baza cărora Ofertanții întocmesc și transmit formularul de propunere tehnica si formularul de propunere financiara.
Ofertanții trebuie să răspundă integral cerințelor minime incluse în acest Caiet de sarcini.
Nu se admit oferte parțiale din punct de vedere cantitativ și calitativ, ci numai oferte integrale, care corespund tuturor cerințelor minime stabilite prin prezentul Caiet de sarcini. Ofertele alternative nu vor  fi acceptate.


2. [bookmark: _Hlk86913022] CONTEXTUL REALIZĂRII ACESTEI ACHIZITII DE SERVICII: 

2.1 [bookmark: _Hlk139470319] Informații despre Autoritatea Contractantă. 

Administraţia Municipală pentru Consolidarea Clădirilor cu Risc Seismic (AMCCRS) cu sediul în B-dul. Regina Elisabeta, nr. 47, sector 5, București, cod fiscal 37047959, și punct de lucru în Calea Vitan, nr. 6-6A, etaj 5, sector 3, București, tel: 021-9529.
Adresa de comunicare pentru toate actele procedurale ale achiziției va fi adresa punctului de lucru din Calea Vitan, nr. 6-6A, etaj 5, sector 3, București, tel: 021-9529, e-mail: office@amccrs-pmb.ro 

2.2 Informații despre contextul care a determinat achiziționarea serviciilor:

Autoritatea contractantă derulează proceduri privind programarea, pregătirea, contractarea și executarea lucrărilor de intervenții-consolidări, în condițiile legislației în domeniul reducerii riscului seismic al construcțiilor existente, la imobile cu destinația de locuințe multietajate și la spațiile cu altă destinație decât cea de locuință, din Municipiul București, încadrate prin raport de expertiză tehnică în clasa I și II de risc seismic. 
Conform art. 10 alin. (3) din Legea 212/2022 privind unele măsuri pentru reducerea riscului seismic al cladirilor, unde se menționează că: “Locuinţele de necesitate care satisfac exigenţele minimale prevăzute de Legea locuinţei nr. 114/1996, republicată, cu modificările şi completările ulterioare, precum şi utilităţile pentru aceste locuinţe vor fi asigurate prin grija autorităţilor administraţiei publice locale. Fondurile necesare pentru finanţarea cheltuielilor privind mutarea persoanelor evacuate în şi din locuinţele de necesitate şi, după caz, plata chiriei pe perioada execuţiei lucrărilor de intervenţii se vor asigura din bugetele locale. De asemenea, autorităţile administraţiei publice locale vor asigura spaţiile necesare depozitării, în condiţii de siguranţă şi cu asigurarea accesului proprietarilor, a bunurilor materiale care aparţin persoanelor evacuate.”
Astfel, autoritățile administrației publice locale, respectiv Consiliul General al Municipiului București, a hotarât prin HCGMB nr. 412/31.08.2022 ca demersurile pentru asigurarea locuințelor necesare relocării persoanelor evacuate din imobilele supuse consolidării să fie efectuate de către AMCCRS prin Biroul Administrativ, conform art. 18, pct. 18: “Întocmește necesarul, pregătește documentația în vederea contractării serviciilor pentru închirierea de pe piața liberă a unor locuințe și spații ce vor servi drept locuințe de necesitate pentru proprietarii din imobilele supuse lucrărilor de intervenție, cărora le sunt repartizate astfel de locuințe, precum și spațiile de depozitare, după caz”.
În prezent există un număr de 31 de solicitări pentru repartizarea locuințelor de necesitate formulate de către locatarii din str. Boteanu, nr. 3A - 3B, existând posibilitatea ca numărul acestora să fie mai mare ținând cont de faptul că în imobil există un număr de 82 de locuințe, textul de lege sus-menționat stabilind în sarcina autorităţilor administraţiei publice locale asigurarea locuințelor de necesitate necesare relocării persoanelor afectate de consolidare.
În acest context, deoarece nu există un număr suficient de locuințe de necesitate libere aflate în proprietatea/administrarea Municipiului București, pentru a nu afecta finanțarea din Planul Național de Redresare și Reziliență (PNRR) și a nu crea prejudicii din nerespectarea termenelor stabilite prin contractul de finanțare nr. 143616/19.12.2022, înregistrat la PMB cu nr. 8/16.01.2023 și la AMCCRS cu nr. 328/16.01.2023 și din contractul de execuție a lucrărilor de consolidare, înregistrat la AMCCRS cu nr. 710/29.06.2023, AMCCRS are obligația să deruleze procedura de atribuire a contractului de servicii de inchiriere locuințe necesare pentru relocarea proprietarilor/locatarilor din imobilul situat în strada Boteanu nr.3A-3B.
Având în vedere cele menționate mai sus, Autoritatea Contractantă a luat decizia de a contracta servicii de închiriere de locuințe pentru toți solicitanții de locuințe, urmărindu-se eficiența și operativitatea relocării și evitarea distrugerii coeziunii familiale.


2.3 Cadrul general al sectorului în care Autoritatea Contractantă își desfășoară activitatea:

2.3.1 Descrierea situației actuale la nivelul Autorității Contractante : 

Având în vedere faptul că România este considerată una dintre țările cu cea mai activă seismicitate din Europa și între primele 10 țări din lume în ceea ce privește expunerea la cutremur, după suprafața construită, conform statisticilor la nivel european și internațional  iar fondul locativ aflat la nivelul municipiului București este îmbătrânit și fără lucrări de intervenție și consolidare de amploare, există riscul major ca oamenii care locuiesc în imobilele încadrate în clasa I și II de risc seismic să fie expuși prăbușirilor unui număr important de clădiri, Administraţia Municipală pentru Consolidarea Clădirilor cu Risc Seismic a semnat Contractul având ca obiect „Lucrări de consolidare imobil situat în strada Boteanu, nr. 3A - 3B sector 1, București” și contractul de finanțare nr. 143616/19.12.2023 cu Ministerul Dezvoltării, Lucrărilor Publice și Administrației.

2.4 Obiectivul general și specific la care contribuie realizarea serviciilor : 

Obiectivul general al acestei achiziții îl constituie relocarea proprietarilor/locatarilor din imobilul ce intră în consolidare și predarea amplasamentului liber de orice sarcini către executantul lucrărilor.
Obiectivul specific al acestei achiziții îl constituie  închirierea  de imobile (spațiu/spații cu destinația de locuință) care vor avea regim de locuințe de necesitate pe perioada executării lucrărilor de consolidare la imobilul situat în municipiului București, str. Boteanu nr. 3A-3B, pentru proprietarii/locatarii relocați.





            3.       CONDIȚII MINIME DE CALITATE

3.1      Caracteristici tehnice minimale ale imobilului:
Imobilul închiriat trebuie să îndeplinească cel puțin următoarele condiții tehnice:
· Să nu facă obiectul unui litigiu;
· Să nu fie sub sechestru;
· Pentru situația în care imobilul este nou, acesta trebuia să aibă efectuată Recepția la terminarea lucrărilor finalizată.
· Să fie dotat cu centrală termică sau să fie racordat la rețeaua publică de alimentare cu energie termică;
· Să fie racordat la rețeaua de apă și canalizare;
· Să fie dotat cu instalaţii de prevenire şi stingere a incendiilor,dacă este cazul, conform normelor în vigoare precum şi ascensor conform normelor în vigoare;
· Spaţii destinate colectării, depozitării şi evacuării deşeurilor menajere;
· Rampă/Lift de acces pentru persoanele imobilizate în scaun cu rotile;
· Să ofere acces facil la mijloacele de transport în comun.

Este obligatoriu ca unitățile locative să fie nemobilate, să fie finalizate și gata de mutare, băile dotate cu obiecte sanitare, astfel încât locatarii relocați din imobilele la care urmează să înceapă lucrările de consolidare, să beneficieze de  un climat familiar, pentru a-si  utiliza mobila proprie dar și în vederea ocupării eficiente a spațiilor de depozitare pe care A.M.C.C.R.S le va asigura. Se acceptă și varianta ca bucătăria să fie mobilată sub rezerva menținerii prețului ofertat. Unitatile locative  trebuie sa fie disponibile pentru mutare în luna Octombrie 2023.

Unitățile locative trebuie să fie situate în București iar în funcție de tipul de unități locative / unități locative să fie situate în același imobil/ zonă/ cartier.
– Tip garsonieră/studio - locuință formată dintr-o cameră care îndeplinește criteriile din Legea nr.114/1996, cu modificările și completările ulterioare; 
- Tip apartament cu 2 camere - locuință formată din 2 camere care îndeplinește criteriile din Legea nr.114/1996, cu modificările și completările ulterioare; 
- Tip apartament cu 3 camere - locuință formată din 3 camere care îndeplinește criteriile din Legea nr.114/1996, cu modificările și completările ulterioare sau locuință formată dintr-o unitate locativă de Tip apartament cu 2 camere și o unitate locativă Tip garsonieră/studio, după caz; 
- Tip apartament cu 4 camere - locuință formată din 4 camere care îndeplinește criteriile din Legea nr.114/1996, cu modificările și completările ulterioare sau locuință formată din 2 unități locative – Tip apartament cu 2 camere, după caz;
       Contractele de inchiriere pot fi incheiate pentru fiecare grup de unitati locative. 

3.2 Spațiul locuibil trebuie să îndeplinească următoarele cerinţe minime:
 a) Pe perioada de valabilitate a contractului să se asigure de către ofertant, accesul liber la spaţiul locuibil, fără tulburarea posesiei şi a folosinţei exclusive a spaţiului deţinut de către acesta sau terţe persoane.
b) să fie dotat adecvat, conform cerințelor Legii 114/1996, ținând cont de numărul de persoane care vor fi relocate în respectiva unitate locativă;
c) Spaţiul trebuie să fie racordat la sistemele de energie electrică şi gaze naturale, precum şi apă potabilă, evacuarea apelor uzate şi a reziduurilor menajere. 
d) Suprafaţa utilă a locuinţei va cuprinde: 
- dormitor;
- încăpere sanitară; 
- bucătărie;
- spaţii de depozitare şi de circulaţie din interiorul locuinţei (hol); 
- bucătăria va fi ventilată cu geam;
Încăperea sanitară trebuie să fie inclusă în locuinţă. Dotarea minimă a încăperii sanitare - cadă de baie sau cabină de duş, vas wc, lavoar.
 Dotare minimă cu instalaţii electrice astfel încât să se asigure întrerupătoare pentru fiecare spaţiu.
3.3  Suprafeţe minimale
	

	Nr. crt. 
	Nr. persoane  
	Nr. unități locative 
	Suprafata utila (mp)
	Necesar locuințe 

	1
	1
	7
	37
	7

	2
	2
	12
	52
	12

	3
	3
	4
	66
	4

	4
	4
	7
	74
	7

	5
	5
	1
	87
	1

	Total necesar locuinte de necesitate 
	31


 Estimarea necesarului de locuințe cu destinația de locuință de necesitate a Autorității Contractante pentru locatari/proprietari este în număr de 31 unități defalcate după cum urmează:

In vederea respectării Legii nr. 114/1996, unitățile locative vor avea  suprafețele minimale din tabelul de mai jos.

	Persoane/
familie
	Camere/
locuinţă
	Cameră de zi
	Dormitoare
	Loc de luat masa
	Bucătărie
	Încăperi sanitare
	Spaţii de depozitare
	Suprafață utilă
	Suprafaţa construită

	nr.
	nr.
	mp
	mp
	mp
	mp
	mp
	mp
	mp
	mp

	1
	1
	18,00
	-
	2,50
	5,00
	4,50
	2,00
	37,00
	58,00

	2
	2
	18,00
	12,00
	3,00
	5,00
	4,50
	2,00
	52,00
	81,00

	3
	3
	18,00
	22,00
	3,00
	5,50
	6,50
	2,50
	66,00
	102,00

	4
	3
	19,00
	24,00
	3,50
	5,50
	6,50
	3,50
	74,00
	115,00

	5
	4
	20,00
	34,00
	3,50
	6,00
	7,50
	4,00
	87,00
	135,00

	6
	4
	21,00
	36,00
	4,50
	6,00
	7,50
	4,50
	93,00
	144,00

	7
	5
	22,00
	46,00
	5,00
	6,50
	9,00
	5,00
	107,00
	166,00

	8
	5
	22,00
	48,00
	6,00
	6,50
	9,00
	5,50
	110,00
	171,00




 NOTĂ:
· Suprafaţa camerei de zi de la locuinţa cu o cameră include spaţiul pentru dormit.
· Locul de luat masa poate fi înglobat în bucătărie sau în camera de zi.
· Înălţimea liberă minimă a camerelor de locuit va fi de 2,55 m, cu excepţia mansardelor, supantelor şi nişelor, la care se va asigura un volum minim de 15 m3 de persoană.
· Suprafaţa locuibilă este suprafaţa desfăşurată a încăperilor de locuit. Ea cuprinde suprafaţa dormitoarelor şi a camerei de zi.
· Suprafaţa utilă este suprafaţa desfăşurată, mai puţin suprafaţa aferentă pereţilor.
·  Suprafaţa utilă a locuinţei este suma tuturor suprafeţelor utile ale încăperilor. Ea cuprinde: cameră de zi, dormitoare, băi, WC, duş, bucătărie, spaţii de depozitare şi de circulaţie din interiorul locuinţei. Nu se cuprind: suprafaţa logiilor şi a balcoanelor, pragurile golurilor de uşi, ale trecerilor cu deschideri până la 1,00 m, nişele de radiatoare, precum şi suprafeţele ocupate de sobe şi cazane de baie (câte 0,50 m2 pentru fiecare sobă şi cazan de baie), în cazul în care încălzirea se face cu sobe. În cazul locuinţelor duplex, rampa, mai puţin palierele, nu se cuprinde în suprafaţa utilă a locuinţei.
· Suprafaţa construită pe locuinţă, prevăzută în tabel, este suma suprafeţelor utile ale încăperilor, logiilor, balcoanelor, precum şi a cotei-părţi din suprafeţele părţilor comune ale clădirilor (spălătorii, uscătorii, casa scării, inclusiv anexele pentru colectarea, depozitarea şi evacuarea deşeurilor menajere, casa liftului etc.), la care se adaugă suprafaţa aferentă pereţilor interiori şi exteriori ai locuinţei; în cazul încălzirii cu combustibil solid, se adaugă suprafaţa aferentă sobelor şi cazanelor de baie. Nu sunt cuprinse suprafeţele aferente boxelor de la subsol şi ale garajelor care pot fi prevăzute distinct.
· Suprafaţa încăperii sanitare principale din locuinţă va permite accesul la cada de baie al persoanelor imobilizate în scaun cu rotile.
· Încăperea sanitară se include în locuinţă, în cazul în care pot fi asigurate alimentarea cu apă şi canalizarea.
· Lăţimea minimă de circulaţie a coridoarelor şi a vestibulului din interiorul locuinţei va fi de 120 cm.
· În funcţie de amplasamentul construcţiei, suprafeţele construite pot avea abateri în limitele de ± 10%.

De asemenea, pe lângă cele 31 de unități locative estimate,  Autoritatea Contractantă dorește să fie luată în calcul posibilitatea, ca la nevoie și doar la cererea acesteia, să poată fi suplimentat numărul de unități locative și durata contractului, fără a se produce modicarea prețului unitar ofertat.

4.  DURATA ÎNCHIRIERII: 
Durata contractului este de 24 de luni cu posibilitatea de prelungire, prin act adițional , până la finalizarea lucrărilor de consolidare pentru imobilul mai sus menționat. Contractul intră în vigoare începând cu data semnării acestuia de către ultima dintre părți.



5. CRITERIUL DE ATRIBUIRE
Criteriul de atribuire a contractului/contractelor de închiriere este “preţul cel mai scăzut”. Criteriul stabilit, nu poate fi schimbat şi rămâne valabil pe toată perioada de valabilitate a ofertei, până la încheierea contractului. 
- Ofertanții au dreptul să depună oferte pentru unul sau mai multe grupuri de unități locative.
- În cazul în care două sau mai multe oferte sunt situate pe primul loc (egale ca ofertă financiară pentru același grup de unități locative) Autoritatea Contractantă solicită ofertanților o nouă propunere financiară, iar contractul va fi încheiat cu ofertantul a cărui nouă propunere financiară are prețul cel mai scăzut. 
	
    
6. MODALITĂŢI DE PLATĂ

Plata se va efectua lunar, în baza facturii fiscale emise, în lei, la cursul de schimb oficial al BNR din ultima zi a lunii  pentru care se efectuează plata chiriei.
Autoritatea Contractantă va efectua plata chiriei în termen de 30 zile de la înregistrarea facturii la Autoritatea Contractantă.
Pe întreaga perioadă a contractului de închiriere preţul chiriei  nu va putea fi majorat sau indexat.
 Prețul contractului exprimat sub forma chiriei totale lunare include costurile legate de folosinta efectivă a spaţiului cu toate dotările incluse;

7. DOCUMENTE SOLICITATE 

Ofertanții vor prezenta/transmite urmatoarele documente:
a) Document de proprietate în copie al spaţiului ofertat spre închiriere; Copii ale documentului/documentelor de identitate/inregistrare a ofertantului, documente care să demonstreze că cel în cauză are dreptul sau este împuternicit să închirieze spaţiul; Procesul verbal de recepție la terminarea lucrărilor, Autorizatie de construire, Acte de proprietate/alte drepturi reale ale terenului pe care este construit imobilul
b) o declarație pe proprie răspundere prin care își asumă că imobilul/unitatea locativă pe care îl/o oferă spre închiriere: 
· nu face obiectul unui litigiu;
· nu este sub sechestru;
c) Formular de oferta tehnica-Anexa nr.1
d) Formular de oferta financiara- Anexa nr.2




8. DISPOZIŢII FINALE 

           (1). primirea şi înregistrarea ofertelor, transmise letric/electronic, se face la adresa comunicată prin invitație/documentație de către Autoritatea Contractantă; 
(2). termenul limită pentru primirea ofertelor este de maxim 5 zile lucrătoare de la data publicării/postării/transmiterii invitaţiei de participare. 
(3). ofertele care sunt depuse la o altă adresă de corespondenţă decât cea stabilită sau care ajung după termenul limită de depunere, sunt considerate respinse;



[image: ][image: ][image: ]E-mail: office@amccrs-pmb.ro           Adresa:              B-dul Regina Elisabeta nr.47, sector 5, București
Site: www.amccrs-pmb.ro                   Punct de lucru: Phoenix Tower, etajul 5, 
Tel.: 021 371 50 50, (021)9529                                       Calea Vitan nr. 6-6A, sector 3                                                                                                             

